Iliana Triantafyllou

Iliana Triantafyllou (født 22. mai 2005) er en gresk friidrettsutøver som konkurrerer i stavsprang. Hun vant stavsprang under U18-EM i friidrett 2022.

Idrettskarriere

Sesongen 2021 
Triantafyllou kom på femteplass i stavsprang under det greske U18-mesterskapet i friidrett i 2020, og hun vant det greske U20-mesterskapet i 2021. Under U20-EM i friidrett 2021 kom hun på 14.-plass i kvalifiseringen, og nådde ikke finalerunden. Hun deltok også i U20-VM i friidrett 2021, men fikk der ingen gyldige sprang.

Sesongen 2022 
Under det greske U18-mesterskapet i juni vant hun stavsprang, med ny personlig rekord på 4,13. Hun økte denne til 4,15 under det greske mesterskapet i friidrett, og kom der på andreplass.

Hun deltok i U18-EM i friidrett 2022, og vant der stavsprang, foran Viktorie Ondrová og Ella Uddenäs. Noen dager etter U18-EM kom hun på tredjeplass i det greske U20-mesterskapet i friidrett.

Referanser

Eksterne lenker 
 
  Iliana Triantafyllou  – U18-EM 2022

Greske stavhoppere
Junioreuropamestere i friidrett